# Povabilo v &kde;

Ekipa KDE
Andrej
Vernekar

    andrej.vernekar@moj.net

Prevod
2002-01-18
3.00.00
1999
2000
2001
2002
Ekipa KDE
&FDLNotice;

Uvod v namizje &kde; (K Desktop Environment).

To je hiter vodnik v &kde;.

KDE
hiter start
uvod

## Uvod

Ta spis je kratek uvod v namizje &kde;, in vas bo seznanil z nekaj njegovimi osnovnimi lastnostmi.

Ne pokriva vseh vidikov omizja, pravzaprav ne pokriva niti večine le-teh. Opisuje le nekaj najosnovnejših načinov, kako se lotite nekaterih pogostih opravil.

Pričakuje se, da ste seznanjeni z vsaj enim od grafičnih uporabniških vmesnikov, kot so na primer CDE, Geos, GEM, &NeXTSTEP;, &Mac;, OS/2 ali &Microsoft; &Windows;. Tako bomo lahko preskočili uporabo miške in tipkovnice ter se osredotočili na, upajmo, zanimivejše stvari.

## Pregled &kde;

Ta razdelek je namenjen tistim, ki se radi učijo ob lastnem raziskovanju in želijo samo najosnovnejše orientacijske informacije, kako sploh začeti. Kasneje bo sledil celovitejši uvod v okolje KDE ter uporabni namigi in bližnjice. Če vas že srbijo prsti, preletite ta razdelek, ostanek pa po potrebi natančneje preberite kasneje, ko bodo za vami že prve izkušnje s terena.

&kde; je zelo nastavljivo namizje. V tem pregledu opisujemo privzeto nastavitev.

### Namizje &kde;

Običajno namizje &kde; je sestavljeno iz:

- Pult na dnu zaslona, s katerega zaganjamo namenske programe in preklapljamo med namizji. Med drugim vsebuje tudi program 'Zaganjalec programov', ki ob kliku na veliko ikono K prikaže menu z namenskimi programi, ki jih lahko poženemo s klikom

- Opravilna letev, privzeto vključena v pult, s katero preklapljamo med opravili, ki trenutno tečejo. S klikom na namenski program na opravilni letvi se prestavimo v ta program.

- Namizje na katerega lahko postavimo pogosteje uporabljane datoteke ali imenike. &kde; omogoča več namizij, vsako od njih pa ima svoja okna. S klikom na oštevilčene gumbe na pultu preklapljamo med namizji.

### Pripravljeni, pozor, gremo!

Nekaj hitrih namigov, s katerimi lahko začnete z delom.

- Da poženete program, kliknite na gumb K na pultu (imenuje se tudi Zaganjalec programov) potem izberete program iz menuja.

- Datoteke v domačem imeniku dosežete s klikom na mapo s sliko hiše na opravilni letvi. To po pognalo program &konqueror;, &kde;-jev datotečni upravljalnik.

- Da odprete &UNIX;-ovo ukazno vrstico izberite Zaganjalec programov Sistem Terminal, ali pa pritisnite &Alt; F2, da odprete majhno okno ukazne vrstice za izvedbo enega samega ukaza.

- Izberite Nadzorno središče KDE v zaganjalcu programov, da nastavite &kde;.

- S tipkovnico lahko med namenskimi programi preklapljate z &Alt;Tab, med namizji pa z &Ctrl;Tab.

- Z &DGM; pridete do kontekstnih menujev za pult, namizje, in večino programov &kde;.

## Zagon programov

### Zagon z uporabo zaganjalca programov in pulta

Na dnu zaslona najdete namizni pult, ki se imenuje &kicker;. Pult uporabljate za zagon programov. Oglejte si gumb na levi strani z velikim K.

To je zaganjalec programov. Na vrhu gumba je majhna puščica, ki označuje, da se bo ob kliku odprl menu. Poskusite! Dvižni menu omogoča dostop do vseh programov &kde;, ki so nameščeni na vašem računalniku.

#### Prilagoditev &kicker;ja

Če kak namenski program ali orodje uporabljate zelo pogosto, si seveda želite do njega dostopati čim hitreje. To lahko napravite tako, da posamezen program ali pa kar celoten podmeni v Zaganjalcu programov dodate kot gumb za hiter zagon na pult. Recimo, da bi hoteli poganjati program za iskanje datotek &kfind; kar s pritiskom na gumb na pult. To se napravi takole: Zaganjalec programov Menu pulta Dodaj Gumb Poišči datoteke (s tem smo želeli povedati, da morate najprej klikniti na zaganjalca programov, potem pa izbrati Menu pulta kjer majhna puščica na desni nakazuje, da se bo pojavil majhen podmenu. V njem izberite Dodaj, nato Gumb in v naslednjem podmenuju Poišči datoteke.).

Na ta način lahko dodate celoten menu ali pa enega izmed podmenujev gumba K. Če imate na primer nameščen &koffice; in želite hitro dostopati do programov &koffice;, ne da bi morali izbrati program preko zaganjalca programov, potem namesto da bi izbrali program kliknite na izbiro Add this menu. Sedaj boste imeli na voljo takojšen dostop do programov &koffice;, ne da bi morali na pult dodati ikono za vsakega.

Vse elemente na pultu lahko prerazporejate z ukazom move iz kontekstnega menuja. Kar kliknite s tretjim gumbom miške ( to je običajno desni gumb, če pa imate miško nastavljeno drugače, na primer za levičarje, potem pa je morda lahko tudi levi ). Razprl se bo menu, v katerem lahko izberete Premakni. Zdaj premaknite miško in opazujte, kako ji bo ikona sledila po pultu. Ko ste zadovoljni, pritisnite prvi gumb na miški (privzeto levi). Kot ste morda opazili, obstaja v menuju tudi možnost Odstrani s katero lahko odstranite gumb s pulta.

#### Uporaba kontekstnih menujev

To nas pripelje do naslednje zanimive teme. Dostikrat lahko s pritiskom na desni gumb miške prikličete kontekstni menu z izbirami, ki se nanašajo na element, na katerega ste kliknili. To si velja zapomniti. Kadar ne veste, kaj se da napraviti s čim, poskusite tretji gumb. Celo ozadje namizja ima svoj kontekstni meni.

#### Druge odlike pulta

Pult omogoča še nekaj zanimivih stvari. Ene od njih bodo morda veseli tisti, katerih monitor ne dopušča posebno visoke ločljivosti. To je funkcija Skrij/prikaži pult, ki jo prikličemo s klikom na letev s teksturo ob levem robu pulta.

Morda pa vam sploh ni všeč, da se pult razteza po širini čez cel zaslon. To se da z lahkoto spremeniti! Kliknite z &DGM; na prazen prostor na pultu in izberite Pult Nastavitve. V nadzornem središču, ki se prikaže lahko izberete Velikost pulta in uporabit drsnik, da jo nastavite na manj kot 100%.

Če sledite navodilom in imate sedaj to pogovorno okno že odprto, potem se lahko poigrate z možnostmi in uporabite gumb Uporabi, da vidite, kakšne učinke imajo. Vse lahko povrnete v prejšnje stanje tako, da izberete gumb Uporabi privzeto.

Mimogrede, če ne veste, kaj počenja kateri od gumbov v &kde;, premaknite kazalček nanj. Ne kliknite, ampak le počakajte kakšno sekundo, in pokazal se bo okvirček s kratko kontekstno pomočjo. Takšni kratki v &kde; vgrajeni kontekstni pomoči, ki v nekaj besedah razloži delovanje gumba, pravimo tudi namigi o orodjih (angl. tooltips).

### Ampak jaz bi rad ukazno vrstico!

Brez strahu, pomirite se. &kde; vas ne namerava oropati vaše priljubljene (in včasih zelo učinkovite) ukazne vrstice. Datoteke lahko premikate okrog z namizjem, lahko pa uporabljate tudi ukaze &UNIX;-a, ki ste jih navajeni. Pravzaprav vam &kde; ponuja moč ukazne vrstice na včasih prav presenetljivih mestih.

&kde; nudi nadvse imenitno okno z ukazno vrstico, ki se mu pravi &konsole;. Izberite Zaganjalec programov Sistem Terminal. To je morda nekaj, kar bi si želeli na pultu, na srečo pa je že v privzeti konfiguraciji!

Včasih želite vnesti v ukazni vrstici le en ukaz. V teh primerih ne rabite napihnjenega terminala. Pritisnite le &Alt;F2 in pojavilo se bo majhno okno, kjer lahko vnesete en ukaz. Ukazna vrstica bo nato izginila, a si bo zapomnila vaš ukaz.

Ko prikličete to okno (mimogrede, imenujemo ga minicli) in pritisnete Puščico navzgor, lahko brskate po ukazih, ki ste jih vnesli kdaj prej. V minicli lahko vnesete tudi &URL;, da tako odprete &konqueror;jevo okno s podanim &URL;.

&konqueror; in urejevalnik &kate; lahko oba prikažeta terminalski okni, ki se obnašata podobno kot &konsole;. V &konqueror;ju lahko to vklopite z izbiro Okno Prikaži terminalsko okno.Vključeni terminal se bo prikazal na dnu &konqueror;jevega zaslona, resnično pametna stvar pri tem pa je, da bo sledil klikom v upravljalniku datotek, pri čemer se bo premikal z vami po imenikih. V &kate; lahko prikažete terminal z izbiro Okna Prikaži terminal.

Da prikažete &UNIX;-ovo stran man, vnesite ``man:``command`` v minicli, kjer je `command` ime &UNIX;-ovega ukaza.

Da iščete besedo(e) z iskalnikom Google, lahko pskusite naslednje: ``gg:``beseda ali besede``. Na voljo je cel kup teh kratkih ukazov in dodate lahko še svoje! Poglejte v &kcontrol;, v list Web Browsing Napredno brskanje.

Obstaja še en način, da imate vašo ukazno vrstico vedno na voljo, ne glede, kaj počnete - dodajte jo v &kicker;jev pult!

Preprosto kliknite z &DGM; na prazen prostor na pultu in izberite Pult Dodaj Vstavek Izstrelišče programov. To bo vključilo minicli neposredno v vaš pult, skupaj z zgodovino ukazov.

Naj sklenem, da ukazna vrstica ni nikoli daleč ko ste v &kde;.

## Delo z okni

Če niste tega že storili, v zaganjalcu programov odprite kakšen program, kot je Poišči datoteke.

### Okno! Kaj sedaj?

Ljudje sicer navadno delajo kaj v oknu, včasih pa moramo vendarle kaj napraviti tudi z oknom. Sledi hiter pregled nekaterih najpogostejših opravil v zvezi z okni:

Premikanje okna

  Kliknite na naslovno letev okna in povlecite, ali pa držite pritisnjeno tipko &Alt;, kliknite kamorkoli v oknu in povlecite.

Spreminjanje velikosti okna

  Kliknite na rob okna in povlecite, ali pa držite pritisnjeno tipko &Alt;, z &DGM; kliknite kamorkoli v oknu in povlecite.

Okno čez cel zaslon

  S klikom na gumb za razprtje na naslovni letvi (kvadratek zraven X) razpremo okno čez cel zaslon; s ponovnim klikom na isti gumb ga spet skrčimo na prvotno velikost. Klik s &SGM; razširi okno samo v navpični smeri, klik z &DGM; pa samo v vodoravni.

Skrčitev okna v ikono

  Okno skrijemo s klikom na gumb za ikonizacijo na naslovni letvi (zraven gumba za razprtje okna). Na namizje ga vrnemo s klikom na njegovo ikono na opravilni letvi.

Preklop med okni

  Razen z miško lahko med okni preklapljamo tudi s pritiskom na &Alt; Tab. V nadaljevanju je navedenih še nekaj tehnik.

#### Gumbi na naslovni letvi

Okna &kde; imajo nekaj precej standardnih gumbov na naslovni vrstici, ki vam omogočajo hiter dostop do nekaterih pogostih opravil. Privzeti razpored gumbov je naslednji:

##### Na levi strani:

- Menijski gumb. To je navadno majhna ikona za namenski program. Ob kliku nanjo dobimo meni z operacijami nad oknom. Bližnjica: &Alt;F3 odpre okenski menu.

- Lepljivi gumb s sliko risalnega žebljička. Kaj za hudirja je to? Ostanite z nami...

##### Na desni strani:

- Gumb za ikonizacijo

- Gumb za razprtje

- Gumb za zaprtje. To zapre okno. Bližnjica: &Alt;F4.

#### Preklapljanje med okni

Zdaj, ko vemo, kako ravnati z okni, jih s pulta nekaj odprimo, saj se bomo ukvarjali s preklapljanjem med njimi. Ker pri uporabi to počenjamo zelo pogosto, ponuja &kde; nekaj načinov za preklapljanje med okni; sami si lahko izberete tistega, ki se vam zdi najpripravnejši.

Veliko okenskih sistemov zahteva, da okno pred uporabo aktiviramo tako, da z miško kliknemo vanj. To je tudi privzeto obnašanje &kde;, znano tudi kot politika Klikni za fokus. Vendar pa lahko namizje nastavite tudi tako, da se bo okno aktiviralo avtomatično, če bo kazalček nad njim. To je znano kot Fokus sledi miški. Če v Nadzornem središču KDE določite tako obnašanje, bo okno postalo aktivno, brž ko premaknete kazalec nadenj. Okno pa se z aktivacijo še ne bo nujno premaknilo v ospredje. To lahko storite s klikom na naslovno letev ali pa, tako da pritisnete tipko &Alt; in kjerkoli v oknu kliknete srednji gumb miške. Slednji način je posebnost &kde;.

Še nekaj metod za preklapljanje med okni:

- Okno izberete z menuja s seznamom oken. Meni odprete tako, da s srednjim gumbom miške kliknete na ozadje namizja ali da kliknete na ikono z več okni na pultu, lahko pa tudi kliknete na puščico navzgor, ki se nahaja na levi strani opravilne vrstice.

- Držite tipko &Alt; in pritisnite Tab, da kolobarite med okni.

- Uporabite opravilno letev (več o njej v nadaljevanju).

### Uporaba opravilne letve

Opravilna letev je seznam majhnih ikon, po ena za vsako okno na namizju. V privzeti nastavitvi &kde; se opravilna letev nahaja znotraj pulta, lahko pa je postavljena tudi na vrhu ali pa na dnu zaslona.

Opravilna vrstica je zelo zmogljiva. V privzeti nastavitvi bodo v primeru, da imate odprtih več oken istega programa, ta združena, tako da lahko vidite v opravilni vrstici po eno ikono za vsak program.

Preprost klik z levim gumbom miške na gumbu na opravilni letvi takoj odpre seznam odprtih oken za ta program in izberete lahko okno, ki ga želite uporabiti. Če kliknete na izbiro z levim gumbom boste takoj priklicali izbrano okno. Klik na izbiro z desnim gumbom miške pa vam bo odprl kontekstni menu meni z okenskimi operacijami za vsa okna, ki so združena pod to ikono ali pa za vsako okno posebej.

Izberete lahko, da vidite v vaši opravilni vrstici vsa okna na vseh namizjih, ne glede na to, katero namizje si oglejujete, ali pa, da vidite le tista z namizja, ki ga trenutno opazujete. Izberete lahko tudi razdruževanje ikon, tako da bodo vsako odprto okno imelo v opravilni vrstici svojo ikono. Ta in še mnogo drugih možnosti je na voljo z desnim klikom na ročici opravilne vrstice (majhno teksturirano polje na levi strani) in izbiroNastavitve.

Velikost ikon v opravilni vrstici se primerno spreminja, tako da je na voljo dovolj prostora za programe in jih lahko vanjo stisnete več, kot je videti na prvi pogled. Razširjanje pulta bo omogočilo ikonam, da se ustrezno povečajo, vendar pa se bodo še vedno prilagajale, če bo potrebno, da se v opravilni vrstici namesti več programov.

### Uporaba navideznih namizij

Kaj je torej s tistim lepljivim gumbom?

Zgodi se, da imate več oken odprtih, kot pa prostora na namizju. Tedaj imate tri možnosti:

1. Vsa okna pustite odprta, namizje bo pač nastlano.

2. Ikonizirate tista okna, ki jih ta hip ne potrebujete ter z opravilno letvijo ali &Alt; Tab preklapljate med njimi. Še vedno malce begajoče, zahteva nekaj dela.

3. Priporočena možnost: napravite to, kar napravi vsak resen operacijski sistem, ko mu zmanjka fizičnega pomnilnika: uporabi navidezni pomnilnik. V vašem primeru pač uporabite navidezno namizje.

Tretja točka je tisto pravo! &kde; zna ravnati z več kot enim namizjem, vsakim s svojimi okni. Privzeta nastavitev vključuje štiri. Med njimi preklapljamo s klikom na gumb za namizje na pultu. Tudi &Ctrl;F1...F8 vas bo prestavil v ustrezajoče namizje, s &Ctrl;Tab pa lahko kolobarite med njimi.

Navidezna namizja so nadvse pripravna. Vendar pa bi včasih želeli imeti kakšno okno v vseh oknih. To je morda pogovorno okno, ura budilka ali kaj tretjega. V takih primerih uporabimo prej omenjeni lepljivi gumb, s katerim pripnemo okno na ozadje, tako da se bo pojavljalo v vseh navideznih namizjih.

Lepljivi gumb lahko uporabimo tudi za premik okna iz enega navideznega namizja v drugega: v prvem namizju pripnemo okno na ozadje, se premaknemo v drugo namizje, ter ga s ponovnim pritiskom na gumb odpnemo od podlage. Isto lahko dosežete z uporabo kontekstnega menuja za dano okno na opravilni letvi (izbira Na trenutno namizje) ali pa z izbiro Na namizje v meniju z operacijami nad oknom.

## Ravnanje z datotekami

Grafična okolja pogosto predočijo imenik na disku kot mapo. Mape lahko vsebujejo datoteke in druge mape. Tudi program &konqueror;, &kde;-jev datotečni upravljalnik uporablja to prispodobo za lažje upravljanje datotek.

### Uporaba &konqueror;ja

Ko prvič poženete &kde;, se pojavi okno z veliko ikonami. To je okno &konqueror;ja, ki prikazuje datoteke v vašem domačem imeniku, torej tam, kjer imate shranjene svoje datoteke. Pod orodno letvijo je izpisana tudi pot do mape. Če takega okna nimate na zaslonu, ga prikličete tako, da na pultu kliknete na ikono s hišo.

Datoteko ali mapo odprete tako, da nanjo kliknete enkrat z &LGM; miški. Izberete lahko tudi Okno Prikaži drevo imenikov iz menuja, da se prikaže hierarhija imenikov za neposrednejšo navigacijo. Lahko pa tudi urejate pot, ki je prikazana pod orodno vrstico, da se hitreje prebijete v določen imenik.

#### Odpiranje datotek

KDE pride s kompletom programov za ogled in urejanje mnogih različnih vrst datotek. Ko kliknete na datoteko, ki vsebuje spis ali sliko, bo &konqueror; pognal ustrezen program in v njem prikazal vsebino datoteke. Kadar &konqueror; ne ve, kateri program naj uporabi, vas vpraša za nasvet, ko pa ste nekaj izbrali, vam &konqueror; ponudi, da si bo zapomnil vašo izbira za prihodnjič, ko boste spet odprli datoteko.

&konqueror; uporablja označbe zvrsti MIME za to, da določeni zvrsti datoteke pridruži pripadajoči program.

#### Povleci in spusti

Datoteko prepišete ali premaknete tako, da kliknete nanjo in jo povlečete na namizje, v drugo okno &konqueror;ja ali pa na ikono mape. Ko spustite gumb na miški, &konqueror; prikaže meni, kjer lahko izberete, ali želite datoteko prepisati, premakniti, ali napraviti povezavo nanjo.

Naj vas opozorimo, da v tem zadnjem primeru &kde; ustvari &UNIX;-ovo simbolno povezavo in ne trde. Če boste kasneje premaknili ali izbrisali izvorno datoteko, boste s tem povezavo podrli.

Tudi večina drugih programov &kde; podpira operaciji povleci in spusti: ikono lahko privlečete in spustite v okno, v katerem teče program, ali pa jo spustite na ikono programa, ki ne teče. V obeh primerih bo program poskusil odpreti privlečeno datoteko. Poskusite!

#### Nastavitev lastnosti datotek

Lastnosti datoteke, kot na primer ime ali dovoljenja, spremenimo tako, da z &DGM; kliknemo na ikono datoteke in iz menuja izberemo Lastnosti.

### Delo z arhivi in omrežjem

V preteklosti ste za dostop do programja na Internetu potrebovali posebno programje. Nič več!

&kde; podpira tehnologijo NTA (Network Transparent Access - omrežno pregleden dostop), ki vam omogoča, da do datotek v omrežju dostopate enako enostavno kot do tistih na svojem disku.

Datoteke na strežniku &FTP; na primer enostavno dosežete tako, da izberete Lokacija Odpri lokacijo iz &konqueror;jevega menuja, in vpišete URL strežnika &FTP;. Datoteke lahko prepisujete in premikate po sistemu ,,povleci in spusti`` enako, kot če bi se nahajale na lokalnem disku. Datoteke lahko odprete celo kar na &FTP; strežniku, ne da bi jih eksplicitno prepisali na lokalni disk (kar sicer stori &kde; sam, kadar je potrebno).

Sam po sebi &konqueror; uporabi anonimno prijavo na &FTP;, kar navadno omeji vaš dostop do datotek na njem. Če imate odprt račun na strežniku, lahko navedete vaše uporabniško ime (ID) kot del poti do vira URL: ``ftp://``userid`@`server`/`directory``

&konqueror; vas bo povprašal za geslo, in ko prijava uspe, imate poln dostop do datotek na strežniku.

Če ste z &Microsoft; &Windows; navajeni pripomočka WinZip, vas bo verjetno razveselilo, da se tudi &kde; obnaša enako. Arhivske datoteke obravnava kot običajne imenike in tako si lahko ogledate, katere datoteke so v arhivu, odpirate datoteke &itd;. Splošni koncept je, da naj bo dostop do datotek v omrežju ter do datotek v arhivih čimbolj podoben dostopu do datotek na lokalnem disku; edino počasnejši je, saj je omrežje pač počasnejše od diska.

### Uporaba predlog pri dostopu do programov in naprav

V &kde; je nameščanje ikon za dostop do programov na pult ali namizje preprosto, kot je preprosto dodajanje ikon za dostop do drugih zanimivih elementov. &kde; ima predloge za bližnjice do:

- namenskih programov

- tiskalnikov

- priklopljivih naprav (&npr; disketna enota)

- Internetnih virov (&npr; spletni (WWW) dokumenti, &FTP; imeniki)

- Dokumentov za nekatere &kde;-jeve programe &koffice;.

Kateregakoli izmed teh elementov lahko na namizje dodate s klikom z &DGM; na mestu, kjer bi radi dodali ikono in izbiro Ustvarinov, nato pa izberete, kam naj kaže.

Skoraj vsak element na pultu, v zaganjalcu programov in na namizju je povezan z datoteko `kdelnk` na disku. Datoteka `.desktop` določa, katera ikona naj se prikaže, ter druge spefične informacije o tem, kaj ikona predstavlja (namenski program, napravo ali spletni vir). Katerokoli datoteko `.desktop` lahko povlečete na pult in tako ustvarite gumb za hiter zagon.

#### Priklop naprav

V &UNIX;-u lahko dostopamo ne le do diska, ampak tudi do drugih enot, vendar pa jih moramo pred uporabo priklopiti (angl. mount). &kde; uporablja datoteke `.desktop`, s katerimi enostavno priklapljamo in odklapljamo naprave, kot na primer disketnike ali pogone &CD-ROM;, ter dostopamo do podatkov na njih.

Kot primer si oglejmo korake, ki so potrebni, da ustvarimo ikono za dostop do datotek na disketi:

Mnogi sistemi zahtevajo, da ste za priklop ali odklop naprav prijavljeni kot sistemski oskrbnik (angl. root).

1. Z desnim gumbom kliknemo na namizju in izberemo Ustvari nov Disketno napravo.

2. V zavihku Splošno spremenimo ime v polju na vrhu v kar želimo.

3. V zavihku Naprave vnesemo `/dev/fd0` (ali pa pot do disketne naprave, kot je poimenovana v vašem sistemu) kot Napravo.

4. Tudi tu lahko dodate Priklopno točko. To naj bo obstoječ imenik, vendar pa prazen. Pogoste priklopne točke so `/mnt/floppy` ali pa `/floppy`, vendar pa lahko novo disketo brez težav priklopite tudi kot `~/mydisk`.

5. Kliknemo ikono Odklopljena ikona in izberemo sliko disketnika brez zelene luči.

6. Ko ste zadovoljni s spremembami, izberite V redu in že ste končali.

Zdaj vstavimo formatirano disketo v disketnik in kliknemo ikono 'Floppy'. &kde; bo priklopil disketnik in prikazal datoteke na disketi. Preden odstranimo disketo iz disketnika, jo moramo odklopiti. Z &DGM; kliknemo ikono Floppy in iz menuja izberemo Odklopi.

## Nastavitev namizja

Vam kaj glede tega, kako &kde; izgleda in se obnaša, ni po volji? Skoraj gotovo se da to spremeniti. &kde; je zelo nastavljiv. Skoraj vse glede izgleda in obnašanja svojega namizja lahko nastavite po svoji meri. Za razliko od mnogih drugih grafičnih okolij v &UNIX;-u vam za to tudi ni treba popravljati čudnih kriptičnih nastavitvenih datotek (čeprav lahko izberete tudi to pot, če ravno želite). Uporabite lahko &kcontrol;, program, namenjen nastavitvi namizja.

### Uporaba nadzornega centra KDE

&kcontrol; poženemo iz zaganjalca programov. Pojavi se okno z dvema panojema, levo prikazuje seznam modulov.

Posamezni modul odpremo tako, da kliknemo na njegovo ime; pojavil se bo seznam podmodulov. Zatem kliknemo na kategorijo modula in v desnem polju popravimo nastavitve.

Spreminjanje nastavitev je precej preprosto. Za vse nastavitve, ki niso jasne, je na voljo pomoč, ki pojasni nastavitve, ki niso jasne . V vsakem panoju so gumbi Pomoč, Uporabi privzeto Uporabi in Resertiraj, ki napravijo naslednje:

Pomoč

  Prikaže kartko besedilo na levi strani, vključno s povezavo do daljšega priročnika za ta modul.

Uporabi privzeto

  Postavi vse možnosti v trenutnem modulu nazaj na privzete vrednosti v trenutku, ko je bil &kde; nameščen.

Uveljavi

  Uveljavi trenutne nastavitve v trenutno odprtem modulu.

Resetiraj

  Resertira možnosti nazaj na stanje, ko ste odprli modul. Če ste že uporabili gumb Uporabi, potem ta možnost povrne sistem v stanje, kakršno je bilo ob pritisku gumba Uporabi.

Če ste spreminjali nastavitve v enem od panojev in se potem premaknili v drug modul, ne da bi pred tem potrdili spremembe s klikom na V redu ali Uporabi, vas bo &kcontrol; vprašal, ali naj se spremembe najprej uveljavijo.

### Nastavitveni moduli

Sledi kratek pregled glavnih kategorij nastavitvenih modulov:

Datotečno brskanje

  Vsebuje možnosti, ki so povezane s tem, kako si oglejujete vsebino vašega lokalnega sistema.

Informacije

  Vsebuje module, ki običajno ne spremenijo ničesar. Namesto tega prikažejo uporabne podatke o vašem računalniku.

Videz & občutek

  Tukaj najdete module, ki imajo najbolj opazen učinek na vaše okolje: barve, slogi, okenski okraski. Skoraj vse, kar vidite, lahko prilagodite vašemu okusu, tistih nekja, ki ji ne morete, pa boste lahko že kmalu.

Omrežje

  Kraj, kjer lahko vplivate na to, kako vaš računalnik vidi svet zunaj, in kako svet vidi vas. Med drugim lahko nastavite osrednje poštne identitete, ki jih lahko uporablja mnogo &kde; programov, da vam ni treba vedno znova vnašati istih podatkov, vzpostavite lahko podporo za požarni zid (SOCKS), prilagodite deljene vire zwindows (SMB)... in še mnogo drugega.

Strojni dodatki

  Vsebuje nastavitve za vašo tipkovnico in miško ter tiskalnike..

Prilagoditev

  Tukaj lahko prilagodite stvari, ki vam bodo olajšale življenje, od dostopnosti do lokalizacije, tako da programi &kde; vedo, kako bi radi videli oblikovane na primer datume in števila.

Nadzor energije

  Če vaš račualnik podpira možnosti varčevanja z energijo tipa APM ali pa uporabljate prenosnik, jih lahko nastavite tukaj.

Zvok

  Prilagodi zvočni program v ozadju (&artsd;) in drugo avdio obnašanje.

Sistem

  Tukaj lahko nastavite ostale sistemske možnosti - kako se obnašata programa &konsole; in &kdm;, nastavite možnosti tiskanja in vaš sistemski datum in čas. Nekaterih možnosti ne boste mogli nastaviti, če niste prijavljeni kot root,vendar pa vas bo &kcontrol; o tem obvestil.

Spletno brskanje

  S tem, ko je internet in še posebej splet danes tako pomemben del računalniškega sveta, obstaja mnogo nastavitev, ki lahko dopolnijo vašo izkušnjo. Tukaj boste našli vse, od nastavitev prilagojenih slogov do posrednikov in predpomnjenja.

Poskusite! Sami raziščite možnosti nastavitve in odkrijte prožnost okolja &kde;.

## Odjava

Iskreno upamo, da vam bo uporaba &kde; v takšno zabavo in užitek, da se ne boste nikoli več hoteli odjaviti. Če pa se vseeno morate, preprosto izberite Zaganjalec programov Odjavi se.

Poleg tega pa je na pultu še en gumb za odjavo, izgleda pr približno tako, kot majhen gumb za vklop računalnika. Lahko pa tudi pritisnete &Ctrl; &Alt; Delete.

### Ravnanje s prijavami

Ko se odjavite, si &kde; zapomni, kateri programi so ostali odprti, kot tudi, kje je ležalo kakšno okno. Zato zna to stanje obnoviti, ko se naslednjič prijavite. Tej odliki pravimo Session Management. Programi, napisani posebej za &kde;, si vrh tega zapomnijo tudi svoje stanje ob odjavi: &kate; na primer, si zapomni, katere datoteke ste urejali.

Drugi programi si ne zapomnijo svojega stanja ob odjavi, zato vas &kde; posvari pred izgubo podatkov ob odjavi.

Za ilustracijo ravnanja s prijavami izberite Zaganjalec programov Uporabniški programi Urejevalnik besedil s čimer poženete &kedit;. Odprite datoteko z besedilom. Sedaj se odjavite in ponovno prijavite. Opazili boste, da se bo &kate; obnovil na natančno istem mestu na zaslonu, vključno s pravilnim virtualnim namizjem in dokumentom, ki smo ga odprli v kate;u preden smo se odjavili in je sedaj naložen samodejno. &kate; si zapomni celo, ali ste vnesli spremembe v datoteko, ne da bi jih shranili, in jih bo shranil, če v menuju Datoteka izberete Shrani.

## &kde; je vznemirljivo popotovanje

Upamo, da vam je bil ta kratek pregled namizja KDE všeč, in da vam bo to namizje pomagalo, da boste svoje delo opravili hitreje in udobneje kot kadarkoli prej.

Prosimo, da se zavedate, da projekt &kde; ni komercialnega značaja, temveč delo prostovoljcev z vseh koncev sveta. Radi bi vas povabili, da se pridružite projektu in postanete del te edinstvene mreže ljudi. Če ste programer, nam morda lahko pomagate pri pisanju programov za &kde;. Če ste likovni umetnik ali grafični oblikovalec, razmislite o novih kompletih ikon, barvnih in zvočnih shemah ter logotipih za &kde;. Če ste uživate v pisanju, bomo nadvse veseli, če se pridružite našemu dokumentacijskemu projektu.

Kot vidite, lahko pomagate na veliko načinov. Prisrčno ste vabljeni, da se pridružite tej mreži ljudi z vsega sveta, ki želijo napraviti &kde; za najboljše namizje na kateremkoli računalniku. Prosimo, obiščite www.kde.org, kjer boste izvedeli še več.

Dobrodošli na krovu pri tem vznemirljivem potovanju,

`Vaša ekipa &kde;`

## Zahtevnejše teme

### Zvrsti mime

&kde; že privzeto pozna veliko zvrsti &MIME;, lahko pa dodajate tudi svoje, tako da v &konqueror;-jevem oknu z izberete Nastavitve Prikroji Vezi datotek.

Ravnanje &kde; z zvrstmi &MIME; je zelo močno in prilagodljivo. Na drugi strani pa lahko nastavite privzeto dejanje, ki se bo izvedlo, ko kliknete na datoteko v &konqueror;ju. Prav tako uporabna je možnost dodajanja več dejanj, ki so dosegljiva z &DGM;.

#### Da povežete nek tip datotek z določenim programom:

1. Prepričajte se, da ima program, s katerim želite pognati ta tip datotek, vnos v menuju zaganjalca programov.

2. V &konqueror;ju poiščite ali ustvarite datoteko s končnico, ki jo želite povezati.

3. Kliknite z desnim gumbom miške in iz kontekstnega menuja izberite Uredi vrsto datoteke, ali pa v &konqueror;jevi orodni vrstici izberite Uredi Uredi datoteko.

4. Dodajte vzorce za program s klikom na gumb Dodaj in vnesite vzorec, ki ga želite. Ne pozabite, da je &UNIX; občutljiv na velikost črk, tako da boste morda morali dodati variacije - za `*.mp3` bo morda na primer treba dodati še `*.MP3`. Na ta način laho dodate toliko končnic, kot želite.

5. Če želite, lahko dodate opis. To je opcijsko.

6. V razdelku Vrstni red programov pritisnite gumb Dodaj. Odprta bo pomanjšana kopija menuja zaganjalca programov, kjer lahko izberete program, s katerim želite odpreti datoteke te zvrsti.

7. Včasih želite za odpiranje te datoteke uporabiti drug program. Tako lahko na primer želite uporabiti &kate; za odpiranje tekstovnih datotek, &kedit; pa za odpiranje tekstovnih datotek, v katere želite le hitro poškiliti. Na enak način kot v prejšnjem koraku lahko dodate več programov in spremenite privzeti vrstni red odpiranja programov z uporabo gumbov Premakni navzgor in Premakni navzdol.

8. Če ste zadovoljni z izbirami, lahko kliknete gumb Uveljavi da shranite spremembe, ne da bi zaprli pogovorno okno. To vam ponuja možnost preizkušanja pravilnosti vaše datotečne povezave v Konquerorjevem oknu. Izberete lahko V redu, da shranite spremembe in zaprete pogovorno okno ali pa Prekliči, če ste si premislili in želite le zapreti pogovorno okno.

Ne pozabite preizkusiti nove povezave tako, da odprete imenik, ki vsebuje datoteko pravkar nameščenega tipa. Kliknite nanjo in program, ki je potreben za njeno urejanje bi se moral pognati.

Zvrsti (tipi) &MIME; so način opisa vsebine datotek. Morda ste navajeni na uporabo končnic in morda veste, da na sistemih &UNIX; končnice pogosto nimajo veliko povezave z vsebino datoteke. Po drugi strani pa je končnica morda nujna - nekatere izvedbe `gunzip` ne bodo delovale na datotekah, ki niso poimenovana s končnico `.gz`.

Zvrsti &MIME; seveda uporabljajo vzorce datotečnih poimenovanj, a ne nujno končnic - uporabite lahko katerikoli vzorec želite. Če na primer vedno želite odpreti datoteke, ki so povezane z določenim odjemalcem, s &kate; in imate navado poimenovati datoteke z odjemalčevim imenom na začetku, tako da so v &konqueror;jevem oknu združeni v skupini, lahko vpostavite vzorec datotečnih imen, ki ustreza `^clientname*`. Potem bodo zajete vse datoteke, ki imajo na začetku clientname (znak ^ pomeni se prične z... in ne glede na ostanek imena.

## Zahvale

### Avtorji

- Matthias Ettrich ettrich@kde.org

- Kalle Dahlheimer kalle@kde.org

- Torben Weiss weis@kde.org

- Bernd Wuebben wuebben@kde.org

- Stephen Schaub sschaub@bju.edu - urednik

- Robert Williams rwilliams@kde.org - urednik

- Lauri Watts lauri@kde.org

Prevod različice 1.x: Primož Peterlin; uskladitev in vzdrževanje 2.x: Andrej Vernekar andrej.vernekar@moj.net

&underFDL;