# Predpomnilnik

Ta modul vam omogoča tudi nastavitev velikosti lokalnega imenika za predpomnjenje, ki ga uporablja &konqueror;. Vedite, da ima vsak uporabnik računalnika svoj ločeni imenik za predpomnjenje in da ta imenik ni deljen z drugimi spletnimi brskalniki, kot je &Netscape;.

Shranjevanje lokalnih izvodov obiskanih spletnih strani omogoča brskalniku &konqueror;, da hitreje naloži njihovo vsebino ob ponovnem obisku. Vsebino bo treba z izvirne strani znova naložiti le, če se je spremenila odkar ste jo zadnjič obiskali, ali če ste v Konquerorju kliknili gumb za vnovično nalaganje.

Na drugi strani, označeni s Predpomnilnik, lahko vidite nastavitve, ki so povezane z nastavitvami predpomnilnika. Če prav zares ne želite, da bi se kakršnekoli strani, ki jih obiščete, shranjevale v tem računalniku, lahko diskovni predpomnilnik za&konqueror; izključite tako, da zbrišete potrditveno polje, označeno kot Uporabi predpomnilnik

Nastavite lahko, kako agresivno &konqueror; osvežuje predpomnilnik. Usklajuj predpomnilnik pomeni, da bo &konqueror; pogledal v predpomnilnik za vse predmete, jim prenesel, če še niso tam, in jih potem prikazal iz predpomnilnika. Uporabi predpomnilnik, če je mogoče pomeni, da &konqueror; pogleda v predpomnilnik, in če predmeta ni tam, naloži predmet neposredno za prikaz. Način brskanja brez zveze pomeni, da &konqueror; pogleda v predpomnilnik, in če predmeta ni tam, ga niti ne skuša prenesti z interneta.

Velikost predpomnilnika lahko nadzorujete tako, da vpišete številko v tekstovno polje, označeno kot Povprečna velikost predpomnilnika. To je povprečna količina prostora v kilobajtih, ki ga imenik za predpomnjenje sme porabiti. Ko predpomnilnik postane prevelik, &konqueror; pobriše starejše datoteke, da zmanjša velikost imenika za predpomnjenje.

Vendar pa je to le povprečje in med brskalno sejo lahko predpomnilnik postane tudi precej večji.

Kadarkoli lahko uporabite gumb Zbriši predpomnilnik, da izpraznite predpomnilnik.